มันนี่ทูเดย์
รายงานข่าวจากธนาคารกสิกรไทย เปิดเผยว่า ธนาคารแห่งประเทศไทย (ธปท.) ได้ให้ความเห็นชอบการแต่งตั้ง
2 ม.ค. 2559

ธปท.ไฟเขียว ‘สาระ’ นั่งบอร์ดกสิกรไทย
รายงานข่าวจากธนาคารกสิกรไทย เปิดเผยว่า ธนาคารแห่งประเทศไทย (ธปท.) ได้ให้ความเห็นชอบการแต่งตั้งนายสาระ ล่ำซำ เป็นกรรมการธนาคารทดแทนตำแหน่งที่ว่างลง โดยมีผลตั้งแต่วันที่ 1 ม.ค. 2559 เป็นต้นไป ทั้งนี้คณะกรรมการธนาคารกสิกรไทย มีมติเมื่อวันที่ 17 ธ.ค. 2558 เห็นชอบแต่งตั้งนายสาระ เป็นกรรมการธนาคาร
ขณะเดียวกันได้มีกรรมการธนาคารกสิกรไทยลาออก2 ราย ประกอบด้วย นายกฤษฎา ล่ำซำ รองประธานกรรมการและประธานกรรมการกำกับดูแลกิจการ และนายสมเกียรติ ศิริชาติไชย กรรมการและประธานกรรมการบริหาร โดยมีหนังสือขอลาออกจากทุกตำแหน่งในธนาคาร มีผลตั้งแต่วันที่ 1 ม.ค. 2559 เป็นต้นไป